kedy vysiať rukolu siatu?
ak chcete pestovať rukolu siatu na záhradke, výsev sa uskutočňuje zhruba od marca do augusta, a to konkrétne do riadkov vzdialených 15-20 centimetrov. v každom z nich sa potom semienka umiestňujú asi 1 centimeter od seba a 0,5 centimetra hlboko. roketa siata sa však dá pestovať aj v kvetináči so substrátom, kde sa semená vysievajú do sponu 1 x 1 centimeter, alebo na buničine ako žerucha.
roketa siata je nenáročná na pestovanie. veľmi rýchlo totiž klíči a rastie, nepotrebuje žiadne špeciálne podmienky a zberať môžete prakticky po celý rok. pokiaľ ide o umiestnenie a následnú starostlivosť, tejto rastline vyhovuje poloha s dostatočným množstvom slnečného svitu a pravidelná zálievka v čase klíčenia aj krátko nato.